Третият конвой с български тежкотоварни автомобили премина през италианско-словенската граница

Третият конвой с български тежкотоварни автомобили премина през италианско-словенската граница. По данни на посолството ни в Словения конвоят е преминал през ГКПП Нова Горица по обяд и се състои от 64 тира с българска регистрация.

По информация на посолството ни в Загреб пропускането на тирове през страната продължава. Към 15 ч. на има данни за около 50 български тежкотоварни превозни средства, преминаващи транзитно през територията на Хърватия.

В Сърбия българските конвои от ТИР-ове се пропускат, но процесът е бавен поради санитарни проверки.